መገናኛ ብዙኃን የፖለቲካ ፓርቲዎች መሻኮቻ ሊሆኑ እንደማይገባ የብሮድካስት ባለስልጣን አሳሰበ፡፡
ባሕር ዳር፡ መስከረም 10/2012 ዓ.ም (አብመድ) መገናኛ ብዙኃን የፖለቲካ ድርጅቶች መሻኮቻ ሳይሆኑ የሁሉም ኅብረተሰብ ሐሳብ እኩል የሚንሸራሸርባቸው መድረኮች መሆን እንዳለባቸው የኢትዮጵያ ብሮድካስት ባለስልጣን የሕዝብ ግንኙነት ዳይሬክተር አቶ ገብረጊዮርጊስ አብረሃ ገለጹ።አቶ ገብረጊዮርጊስ እንዳሉት መገናኛ ብዙኃን የሕዝብ ሀብት በመሆናቸው ነጻ ሐሳብ የሚንፀባረቅባቸው፣ ሁሉን በእኩልነት የሚያስተናግዱ መሆን ይገባቸዋል እንጂ ወገንተኛ ሆነው የአንድ ፖለቲካ ድርጅት ወይም የአንድ ቡድን ሐሳብ አራማጅ መሆን የለባቸውም።